  Виталий Пронин Краснодар улосын улӥсьёс туннэ но уг вунэто 7-тӥ июле выжон уез.Малпамтэ шорысь ӝутскем ву трос коркаосты ньылӥз соку. Тужгес но секыт йӧтӥз Геленджик, Крымск но Новороссийск городъёслы. Шуг-секытэ шедем муртъёслы Удмуртиын улӥсьёс но юртто. Почта пыр дунтэк келяны луэ коньдон но посылка. Июль толэзь ӵоже Удмуртиысь уно сюрс тонна посылкаос Крымске ыстэмын вал. Югдурез утисьёс но палэнэ ӧз кыле. Нырысь нуналъёсаз коньдон келязы, асьсэос но отысь югдурез чакланы мылкыд каризы.Та нуналъёсы Краснодар улосысь кивалтӥсьёс тау карон ыстӥзы Удмурт Республикая югудрез утёнъя министрлы. Угось асьме шаерысь полицейскойёс нырысьёсыз пӧлын коньдонэн юрттэт ыстӥллям - кык арня куспын 1 миллион 600 сюрс манет люкаллям.Валентина Кутузова. Теги: Полиция  